થર્ટી ફસ્ટર્ નિમિતે બુટલેગરો પુરજોશમાં મેદાનમાં ઉતર્યા છે તેની સામે પોલીસે પણ એટલી જ બાંયો ચડાવી છે દારુના દુષણને ડામી દેવા પોલીસ કમિશ્નર મનોજ અગ્રવલા, જેસીપી ખુર્શીદ અહેમદ, ડીસીપી રવિમોહન સૈની, ડીસીપી  મનોહરસિંહ જાડેજા અને એસીપી ક્રાઇમ જયદીપસિંહ સરવૈયાની સૂચનાથી ડીસીબી પીઆઇ એચ એમ ગઢવીના માર્ગદર્શન હેઠળ પીએસઆઇ યુ બી જોગરાણા અને તેની ટિમ પેટ્રોલિંગમાં હતી દરમિયાન કરણભાઇ મારુ અને સંજયભાઈ ચાવડાને બાતમી મળી હતી કે એક ટ્રક ચોટીલા તરફથી રાજકોટ બાયપાસ થઈને ગોંડલ ચોકડી તરફ જવાનો છે જેથી હકીકત આધારે એએસઆઇ જયેશભાઈ શુક્લ, એએસઆઇ બિપીનભાઈ ગઢવી, ભરતભાઈ વાઘેલા, જયંતીભાઈ ગોહિલ, જે પી મેવાડા, વિરેન્દ્રસિંહ જાડેજા સહિતનાને સાથે રાખીને જુના માર્કેટિંગ યાર્ડના પુલ પાસે વોચ ગોઠવી હતી દરમિયાન બાતમીવાળો આર જે ૧૯ જી ૧૦૪૮ નંબરનો ટ્રક પસાર થતા તેને અટકાવી ટ્રકચાલકનું નામઠામ પૂછતાં રાજસ્થાનના બાડમેર જિલ્લાના યોહરન તાલુકાના કંકરાલા મૂલાની ગામનો હનુમાનરામ વિરમારામ હોવાનું જણાવ્યું હતું ટ્રક ખોલીને જોતા અંદર ઘાસના ભુંસાના કોથળા મળી આવ્યા હતા તે હટાવીને ટ્રકમાં જોતા લોખંડના બોક્સ નજરે પડતા આ બોક્સમાં દારુ હોવાની શંકા વધુ દ્રઢ બની હતી તે તમામ બોક્સ ખોલીને જોતા અંદરથી જુદી જુદી બ્રાન્ડનો ૩૫૧ પેટી એટલે કે ૪૨૧૨ બોટલ દારુ મળી આવતા ૧૫,૭૬,૨૦૦ રુપિયાનો દારુ, ૧૪ લાખનો ટ્રક અને ૫૦૦ રુપિયાનો ફોન મળી આવતા ૨૯,૭૭,૨૦૦ રુપિયાનો મુદામાલ કબ્જે કર્યો હતો અને રાજસ્થાની ટ્રકચાલકની ધરપકડ કરી વધુ પૂછપરછ કરતા રાજકોટના ફિરોજ હાસમભાઈ મેણુંને આપવાનો હોવાનું જણાવતા તેના વિરુદ્ધ ગુનો નોંધી શોધખોળ હાથ ધરી હતી વધુ એક દારુ ભરેલો ટ્રક પોલીસે ઝડપી પાડતા બુટલેગરોમાં ફફડાટ વ્યાપી ગયો છે આ દારુ મોકલનાર રાજસ્થાનનો શખ્સ કોણ તે જાણવા આરોપીના રિમાન્ડ મેળવવા તજવીજ હાથ ધરી છે.